RESOLUCIÓN do 15 de novembro de 2007 pola que se convoca un curso sobre dactiloscopia, que se desenvolverá a través da internet.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 22/11/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a celebración dun curso sobre dactiloscopia, que se desenvolverá a través da internet, que deberá desenvolverse conforme as seguintes bases:
Obxectivos.
Coñecer os fundamentos da identificación persoal, a través dos sistemas biométricos, en especial de dactiloscopia.
Dominar o sistema dactiloscópico español.
Realizar traballos prácticos relacionados con esta materia
Destinatarios.
O curso vai dirixido ao persoal das forzas e corpos de seguranza en xeral, tendo preferencia os membros das policías locais e da policía autonómica que non fixesen ningún curso a través desta modalidade.
Inscrición.
A inscrición dos participantes será totalmente gratuíta.
Prazas e selección.
Ata 75 prazas, que serán outorgadas por rigorosa orde de entrada de solicitudes, tendo en conta o disposto na epígrafe de destinatarios.
Solicitudes.
1. O prazo para a presentación de instancias rematará o día 3 de decembro ás 14.00 horas.
2. O persoal que desexe participar neste curso cubrirá a instancia que figura no anexo desta publicación, ou na páxina web
http://agasp.xunta.es, debéndoa remitir vía fax (986 59 00 28
) debidamente cuberta.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (fax: 986 59 00 28); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase desde o 5 ao 21 de decembro e terá unha valoración de carga horaria de 25 horas lectivas.
Contido.
* Módulo I: núcleos e delta de dactilogramas.
* Módulo II: tipos de dactilogramas.
* Módulo III: fórmula e subfórmula dactiloscópica.
Relación de admitidos.
A relación do persoal admitido farase pública o día 4 de decembro a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando ao teléfono 986 59 02 41.
Formulación definitiva de inscrición para os alumnos admitidos.
O persoal seleccionado, segundo a listaxe que se fixese pública, deberá inscribirse na plataforma de formación en liña, á cal se accede a través da páxina web da AGASP (
http://agasp.xunta.es
). Para isto terán de prazo desde as 14.00 horas do día 4 de decembro ata as 14.00 horas do día 5 de decembro.
Requirimentos técnicos mínimos para os equipos dos alumnos.
Os requirimentos técnicos para usar a web dos cursos da AGASP (baseada nunha ferramenta de aprendizaxe electrónica ou e-learning) son de nivel básico:
Hardware.
A configuración mínima dun PC doméstico (en xeral, calquera con menos de cinco anos) é suficiente.
Software.
Calquera navegador web actual (de versión recente) sobre calquera sistema operativo de uso común.
Por exemplo:
-En windows pódense empregar o Mozilla Firefox, o Opera ou o Internet Explorer.
-En Linux pódese empregar o Firefox, o Konqueror ou o Opera.
Comunicacións.
Para acceder á estrutura de xestión do curso abonda unha conexión de baixa velocidade (por exemplo: unha conexión telefónica con módem a 40 Kbps permite interactuar comodamente coa ferramenta de xestión do curso).
Temporalización dos contidos e probas parciais.
-Módulo I: comezará o 5 de decembro, do cal haberá un exame tipo test con tempo limitado o día 10 de decembro, tendo o alumno a necesidade de superalo para poder continuar no curso.
-Módulo II: comezará o 11 de decembro, do cal haberá un exame tipo test con tempo limitado o día 15 de decembro, tendo o alumno a necesidade de superalo para poder continuar no curso.
-Módulo III: comezará o 16 de decembro, do cal haberá un exame tipo test con tempo limitado o día 20 de decembro.
Proba final e certificado de aproveitamento.
O persoal que superase as probas anteriores poderá optar a un certificado de aproveitamento, para o cal deberá superar unha proba presencial final do conxunto dos contidos que terá lugar en dúas convocatorias o día 21 de decembro ás 11.00 e ás 17.30 horas na sede da Academia Galega de Seguridade Pública, o que lles dará acceso a este certificado. Noutro caso, outorgaráselles certificado de participación activa, no suposto de teren superados as probas avaliativas dos módulos.
Crédito de libre configuración.
Por outra banda, a Universidade de Santiago de Compostela outorga un crédito de libre configuración a todas aquelas persoas que superen este curso.
Incompatibilidade.
A participación neste curso resultará incompatible coa admisión do alumno noutra actividade da AGASP que se desenvolva pola internet ou en edicións anteriores desta mesma temática.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 15 de novembro de 2007.
Carlos Suárez-Mira Rodríguez
Director xeral da Academia Galega
de Seguridade Pública
Ver referencia pdf "22600D016P036.PDF"